Emulador de terminal
|  | Próximo

## Emulador de terminal

### Benedikt Meurer

Desenvolvedor de software
os-cillation
Desenvolvemento do sistema

`<benny@xfce.org>`

### Andrew Conkling

`<andrewski@fr.st>`

### Nick Schermer

`<nick@xfce.org>`

Este manual describe a versión 0.4.8 de Terminal.

Copyright © 2003, 2004, 2005, 2006, 2007, 2008 os-cillation

Copyright © 2009 Equipo de desenvolvemento de Xfce

Copyright © 2009. Leandro Regueiro (leandro.regueiro@gmail.com)

Concédese permiso para copiar, distribuír e/ou modificar este documento baixo os termos da GNU Free Documentation License, Versión 1.3 ou calquera versión posterior publicada pola Free Software Foundation; sen as seccións invariantes, sen os textos da portada, e sen os textos da portada posterior. O texto completo da licenza está dispoñible na Free Software Foundation.

December 2009

## Introdución a Terminal

### Que é un emulador de terminal?

O sistema operativo UNIX deseñouse orixinalmente como un sistema con só modo texto, controlado mediante ordes introducidas co teclado. Isto coñécese como interface de liña de ordes (command line interface ou CLI). O sistema X Window, Xfce, e outros proxectos engadíronlle dende entón unha interface gráfica de usuario a UNIX, que é o que vostede está usando agora mesmo. Pero a adición da interface gráfica de usuario non implica que a CLI desaparecera. A CLI aínda existe e normalmente é a forma máis fácil, rápida e máis potente para realizar unha determinada tarefa. De feito, os usuarios avanzados estarían perdidos sen a CLI.

Terminal é o que se coñece como emulador de terminal X, a miúdo chamada terminal ou shell. Proporciona un equivalente a desfasada pantalla de texto no seu escritorio, pero que pode compartir a pantalla facilmente con outros aplicativos gráficos. Os usuarios de Windows pode que estean familiarizados ca utilidade MS-DOS, que ten a función análoga de ofrecer unha liña de ordes DOS en Windows, aínda que debe ter en conta que a CLI de UNIX é moito máis potente e fácil de usar que a de DOS.

Terminal emula ao aplicativo `xterm` desenvolvido polo X Consortium. En cambio, o aplicativo `xterm` emula á terminal do DEC VT102 e tamén soporta as secuencias de escape do DEC VT220. Unha secuencia de escape é unha serie de caracteres que comezan co carácter Esc. Terminal acepta todas as secuencias de escape que usan as terminais do VT102 e do VT220 usan para funcións como situar o cursor e limpar a pantalla.

### Que fai especial a Terminal?

As funcionalidades avanzadas de Terminal inclúen unha interface de configuración sinxela, a capacidade de ter terminais en lapelas nunha soa xanela, a posibilidade de ter un fondo de terminal pseudo-transparente, e un modo compacto (no cal se ocultan tanto a barra de menú como as decoracións da xanela) que lle axudará a aforrar espazo no escritorio.

Están dispoñibles as seguintes funcionalidades clave:

- Varias lapelas por xanela

- Barras de ferramentas personalizables, que se poden cambiar usando un editor gráfico de barras de ferramentas integrado

- Posibilidade de configurar case calquera aspecto de Terminal no diálogo de Preferencias ademais dunha chea das chamadas opcións ocultas

- Boa integración co Ambiente de escritorio Xfce en particular, pero tamén con calquera outro escritorio para Linux

- Soporte de xestión de sesións

- Real multihead support (both MultiScreen and Xinerama mode)

- Cumprimento de estándares (consulte o sitio web freedesktop.org)

- Servizo de terminal baseado en D-BUS para minimizar o uso global de recursos

- Alto grao de mantibilidade facendo o mellor uso de GTK+ e GObject.

Ademais destas funcionalidades clave, Terminal ten tódalas funcionalidades que se agardan dun emulador de terminal moderno.

|  | Próximo
|  | Comezo